ટોમસના કુકડા પર કેટલાયે લોકો શરત લગાવી રહ્યા હતા. એ કુકડો હજુ તો એક પણ લડાઈ લડ્યો ન હતો, પણ એનો દેખાવ જ સટ્ટાખોરીને પ્રોત્સાહન આપવા માટે પૂરતો હતો. એક તો ફિલિપિનો લોકો એટલે અઠંગ જુગારિયા, અને એમાં વા વાયા ‘ને નળીયું ખસ્યુંની જેમ વાતો પ્રસરતી ગઈ. એ વાત ચાલતી હતી ત્યાં જ જોઝ ક્રુઝ આવી પહોંચ્યો, અને હું એની સાથે ખસકી ગયો. એને મેં મારા આયોજનની વાત કરી. જોઝ મારા ઘરની નજીક જ રહેતો હતો. મારા ઘરના સમારકામ વખતે પણ એણે મને મદદ કરી હતી.